Арх. Број:\_\_\_\_\_\_\_\_\_\_\_\_

Датум:\_\_\_\_\_.\_\_\_\_\_. 2025 година

**Најчесто поставувани прашања**

**Кој може да аплицира за овие субвенции ?**

Согласно Програмата за заштита на ранливи потрошувачи на енергија за 2025 година („Службен весник на Република Северна Македонија’’ бр. 34/25 од 17.02.2025 година), корисници на оваа програма се:

1.Домаќинства со деца со попреченост и

2.Згрижувачки семејства кои згрижуваат од едно до пет лица во своето семејство.

**Кои се критериумите за аплицирање за домаќинства со деца со попреченост?**

Корисниците на оваа програма -домаќинствата со деца со поппреченост треба да ги исполнуваат следните условите по однос на вкупниот нето доход кој подлежи на оданочување согласно Законот за данок на личен доход на месечно ниво на членовите на домаќинството во 2024 година да не го наминувал износот од:

* 42.000,00 денари за домаќинство со два члена,
* 60.000,00 денари за домаќинство со три члена и
* 80.000,00 денари за домаќинство со четири и повеќе члена, не сметајќи го посебниот додаток согласно Законот за заштита на децата.

**Кои се критериумите за аплицирање за згрижувачки семејства?**

1.Згрижувачките семејства кои згрижуваат едно лице во своето семејство, треба да ги исполнуваат следните условите по однос на вкупен нето доход кој подлежи на оданочување на месечно ниво во 2024 година кој треба да не го надминувал износот од:

* 42.000,00 денари за домаќинство со два члена,
* 60.000,00 денари за домаќинство со три члена и
* 80.000,00 денари за домаќинство со четири и повеќе члена, не сметајќи го надоместокот за згрижување на едно лице.

2. згрижувачките семејства кои згрижуваат две лица во своето семејство, треба да ги исполнуваат следните условите по однос на вкупниот нето доход кој подлежи на оданочување на месечно ниво во 2024 година кој треба да не го надминувал износот од:

* 80.000, 00 денари за домаќинство со три члена и
* 100.000, 00 денари за домаќинство со четири и повеќе члена, не сметајќи го надоместокот за згрижување на едно или повеќе лица.

3. згрижувачките семејства кои згрижуваат три лица во своето семејство, треба да ги исполнуваат следните условите по однос на вкупниот нето доход кој подлежи на оданочување на месечно ниво во 2024 година кој треба да не го надминувал износот од 120.000,00 денари за домаќинство со четири и повеќе члена, не сметајќи го надоместокот за згрижување на едно или повеќе лица.

4. згрижувачките семејства кои згрижуваат четири лица во своето семејство, треба да ги исполнуваат следните условите по однос на вкупниот нето доход кој подлежи на оданочување на месечно ниво во 2024 година кој треба да не го надминувал износот од 140.000,00 денари за домаќинство со пет и повеќе члена, не сметајќи го надоместокот за згрижување на едно или повеќе лица.

5.згрижувачките семејства кои згрижуваат пет лица во своето семејство, треба да ги исполнуваат следните условите по однос на вкупниот нето доход кој подлежи на оданочување на месечно ниво во 2024 година кој треба да не го надминувал износот од 160.000,00 денари за домаќинство со шест и повеќе члена, не сметајќи го надоместокот за згрижување на едно или повеќе лица.

**Кога започнува аплицирањето ?**

Јавниот оглас е распишан на 20 март и трае до 19 април 2025 година

 **Како се подготвува апликацијата?**

 Од веб страницата на Министерството www.eа.gov.mk или во архивата на Министерството за енергетика рударство и минерални суровини можете да преземете образец на барање и образец на изјава.

За домаќинствата со деца со попреченост се пополнува образецот број 1 и Изјавата. Потоа Изјавата се заверува на нотар.

За згрижувачките семејства се пополнува образецот број 2 и Изјавата. Потоа Изјавата се заверува на нотар.

**На кој начин може да се аплицира ?**

Со барањето за искористување на финансиската поддршка се доставува и потребната документација наведена во јавниот оглас во фотокопија. Барањето се испраќа преку пошта

**Кога е краен рок за аплицирање ?**

* 30 дена од денот на објавувањето.

**Колкав износ ке биде субвенциониран и колку месеци ќе трае субвенцијата?**

Згрижувачките семејства и домаќинствата со попреченост кои ги исполнуваат погоре наведените критериуми се стекнуваат со финансиска поддршка преку намалување на месечната сметка за потрошена електрична енергија во износ од 1000,00 денари месечно, сметано од денот на поднесување на барањето.

Намалувањето на месечната сметка за потрошена електрична енергија го врши универзалниот снабдувач врз основа на добиени податоци од Министерството за енергетика, рударство и минерални суровини на добиената фактура за потрошена електрична енергија.

 Финансиската поддршка се доделува на месечно ниво по корисник во времетраење од 12 месеци.

**На кој начин ке бидат избрани добитниците ?**

За спроведување на активностите за реализација на финансиската поддршка од оваа програма, Министерот за енергетика , рударство и минерални суровини формира две  комисии  и тоа една комисија за категоријата Домаќинства со деца со попреченост и една комисија за Категоријата на згрижувачки домаќинства, составени од по три члена и нивни заменици од редот на вработените во Министерството. Комисите имаат задача преку Министерството за социјална политика демографија и млади да проверат дали згрижувачките семејства и домаќинствата со деца со попреченост се корисници на право за социјална сигурност.

Потоа ќе следи проверка на податоците за остварениот доход на домаќинството во 2024 година со Управата за јавни приходи.

**Дали важи и за пензионери ?**

- Корисници на оваа програма се: домаќинства со деца со попреченост и згрижувачки домаќинства. Пензионерите со ниски приоходи не се предвидени во програмата.

**Дали важи за приматели на социјална помош ?**

Корисници на оваа програма се потрошувачи на енергија со стекнат статус на згрижувачки семејства и домаќинства со деца со попреченост.

Лице или домаќинство коешто користи гарантирана минимална помош и остварува паричен додаток заради покривање на дел од трошоците за потрошувачка на енергенси во домаќинството во согласност со член 42 од Законот за социјалната заштита и старите лица согласно член 7 од Законот за социјална сигурност за старите лица, немаат право на директна финансиска поддршка предвидена со оваа програма.

**На кој начин ќе бидеме известени дека сме добитници или одбиени ?**

 Списокот со лица кои се стекнале со финансиска поддршка согласно оваа програма, се објавува на веб страницата на Министерството.

**Каде може да се постават прашања:**

Ве молиме обратете се на ranlivipotrosuvaci@energy.gov.mk